b'\n_START_ARTICLE_\nKontrabant (igra)\n_START_PARAGRAPH_\nKontrabant je bila ena od redkih slovenskih videoiger na Spectrumu, napisala sta jo \xc5\xbdiga Turk in Matev\xc5\xbe Kmet. Iz\xc5\xa1la je leta 1984 pri Radiu \xc5\xa0tudent, kasneje pa je iz\xc5\xa1lo \xc5\xa1e nadaljevanje Kontrabant 2._NEWLINE_Gre za tekstovno pustolov\xc5\xa1\xc4\x8dino, v kateri mora igralec sestaviti celoten mikrora\xc4\x8dunalni\xc5\xa1ki sistem, pri \xc4\x8demer mora dele - televizor, kasetofon in mikrora\xc4\x8dunalnik - pretihotapiti v svoje domovanje (od tu naslov). Da bi pri\xc5\xa1el do njih se mora z domiselno uporabo predmetov in lokacij v igri prebiti preko mnogih preprek, tako resni\xc4\x8dnih kot fantazijskih (organi pregona, \xc4\x8darovnice, Bedanec, vitezi ipd.).'